《涨后》
明代·刘城

朝来混浩势，我谓没陵谷。渐杀及午中，故道俄然复。

逶迤意何之，湾流仍可掬。白沙被黄滓，量泥宁止斛。

昨夜所至痕，指示颈犹缩。岸坼塍则崩，树倒苗亦覆。

快意几何时，盈虚几已速。

作者简介：（1598—1650）明末清初安徽贵池人，字伯宗。明季诸生。入清屡荐不起，隐居以终。有《春秋左传地名录》、《峄桐集》、《古今事异同》、《南宋文范》等。